ಪ್ರಕಾಶ್ ಪಿ. ಕಾರಾಟ್

ಪ್ರೊ. ಪ್ರಕಾಶ್ ಪ್ರೇಮ್ ಕುಮಾರ್ ಕಾರಟ್ ಮೇರ್ ವಿಜ್ಞಾನ ಸಂಶೋದಕೆರ್, ಘನ ಭೌತ ವಿಜ್ಞಾನೊ, ದ್ರವ ಸ್ಫಟಿಕ ವಿಜ್ಞಾನೊಡ್ ಪರಿಣತೆರ್ ಬುಕ್ಕೊ ಭೌತ ಶಾಸ್ತ್ರ ಪ್ರಾಧ್ಯಾಪಕೆರ್. ಪೋಯಿನ 55 ವರ್ಸೊಲೆರ್ದ್ ಅದ್ಯಯನೊ, ಅದ್ಯಾಪನೊ ಬುಕ್ಕೊ ಸಂಶೋದನಾ ಕ್ಷೇತ್ರೊಳೆಡ್ ಕಾರ್ಯ ನಿರ್ವಹಿಸೊಂದುಳ್ಳೆರ್. ಭೌತಶಾಸ್ತ್ರದ ಶಾಖೆಯಾಯಿನ ಕಾಂತೀಯ ವಸ್ತುಳು ಬುಕ್ಕೊ ದ್ರವ ಸ್ಫಟಿಕದ ಬಗ್ಗೆಟ್ ಹೆಚ್ಚಿನ ಸಂಶೋಧನೆ ಮಾಲ್ತ್ ದೆರ್. ಮೆರೆನ ಅಪ್ಪೆ-ಭಾಸೆ ಕನ್ನಡೊ.

 ಪುಟ್ಟು 
ಪ್ರಕಾಶ್ ಪಿ. ಕಾರಟ್ ಮೇರ್ ದಕ್ಷಿಣ ಕನ್ನಡ ಜಿಲ್ಲೆದ ಕುಡ್ಲ ತಾಲೂಕುದ ಬಲ್ಮಠೊಡ್ 1944ಟ್ ಸಪ್ಟಂಬರ್ 30 ತಾರೀಕ್‌ದಾನಿ ಪುಟ್ಟಿಯೆರ್. ಈ. ಎಸ್. ಕಾರಟ್ ಬುಕ್ಕೊೊ ಸಿ. ಕಾರಟ್ ಮೊಕುಲು ಪ್ರಕಾಶ್ ಪಿ. ಕಾರಟ್ ಮೇರೆನ ಅಪ್ಪೆ ಅಮ್ಮಾಡ್ಲು.

 ವಿದ್ಯಾಭ್ಯಾಸೊ 
ಪ್ರಕಾಶ್ ಪ್ರೇಮ್ ಕುಮಾರ್ ಕಾರಟ್ ಮೇರ್ ಕುಡ್ಲೊದ ಜ್ಯೋತಿ ವೃತ್ತೊಡ್ ಉಪ್ಪುನ ಹೈಯರ್ ಎಲಿಮೆಂಟರಿ ಶಾಲೆಡ್ (ಇತ್ತೆ ಸರಕಾರಿ ಬಾಲಕಿಯೆರ್ನ ಶಾಲೆ) ಒಂಜೆರ್ದ್ ಮೂಜನೆ ತರಗತಿ ಮುಟ್ಟ, ಐರ್ದ್ ಬುಕ್ಕೊ ಅಶೋಕನಗರೊದ  ಮುನಿಸಿಪಾಲಿಟಿ ಶಾಲೆಡ್ ನಾಲನೇ  ಅಂಚನೇ ಐನನೇ ತರಗತಿಡ್ ಅಭ್ಯಾಸ ಮಾಲ್ತೆರ್. ಅಂಚನೇ ಕುಡ್ಲದ ರಥಬೀದಿಡ್ ಉಪ್ಪುನ  ಬಿ. ಇ. ಎಮ್ ಹೈಸ್ಕೂಲ್ ಡ್ ಆಜನೇರ್ದ್ ‌ಪತ್ತನೇ ತರಗತಿ ಮುಟ್ಟ ಕಲ್ತೆರ್. ತದನಂತರೊ ‌ ಕುಡ್ಲದ ಸರಕಾರಿ ಕಾಲೇಜ್ (ಇತ್ತೆ ವಿಶ್ವವಿದ್ಯಾಲಯ ಕಾಲೇಜ್) ಡ್ ಪಿಯುಸಿ ಮುಗಿತ್ ದ್ ಬಿ.ಎಸ್ಸಿ. ಪದವಿ ಪಡೆಯೆರ್.

ದುಂಬಗ್ ಮೈಸೂರು ವಿಶ್ವವಿದ್ಯಾನಿಲಯೊಡ್ ಭೌತ ಶಾಸ್ತ್ರೊಡ್ ಎಮ್. ಎಸ್ಸಿ. ಸ್ನಾತಕೋತ್ತರ ಪದವಿ ಪಡೆಯೊಣ್ದೆರ್. ಮೈಸೂರು ವಿಶ್ವವಿದ್ಯಾನಿಲಯೊರ್ದ್ ಪ್ರೊ. ಎಸ್. ಚಂದ್ರಶೇಖರ್  ಮೆರೆನ ಮಾರ್ಗದರ್ಶನೊಡ್ ಪಿಎಚ್.ಡಿ. ಪದವಿ ಗೆತೊಣ್ದುಪ್ಪುವೆರ್.

 ಹುದ್ದೆಲು 
ಪುತ್ತೂರ್ದ ಸಂತ ಫಿಲೋಮಿನಾ ಕಾಲೇಜಿಡ್ ಉಪಾನ್ಯಾಸಕರಾದ್ 1967 ಡ್ ವೃತ್ತಿ ಜೀವನೊನ್ ಆರಂಭೊ ಮಲ್ತೆರ್. ಅಂಚನೇ ಬೆಂಗಳೂರ್ದ ಪ್ರಸಿದ್ಧ ರಾಮನ್ ಸಂಶೋಧನಾ ಸಂಸ್ಥೆ ಡ್ ಪ್ರಸಿದ್ಧ ಎಸ್. ಚಂದ್ರಶೇಖರ್ ಮೆರೆನ ಮಾರ್ಗದರ್ಶನೊಡ್  "ಇಲೆಕ್ಟ್ರಿಕ್ ಆಂಡ್ ಮ್ಯಾಗ್ನೆಟಿಕ್ ಇಫೆಕ್ಟ್ಸ್ ಇನ್ ಲಿಕ್ವಿಡ್ ಕ್ರಿಸ್ಟಲ್ಸ್” ಪಣ್ಪಿ ವಿಷಯೊಡ್ ಪಿಎಚ್.ಡಿ. ಪದವಿ ಪಡೆದೆರ್. ನಂತರೊ 1982ಡ್  ಕುಡ್ಲದ ಮಂಗಳ ಗಂಗೋತ್ರಿ ಡ್ ಭೌತಶಾಸ್ತ್ರ ವಿಭಾಗೊಡ್ ಉಪನ್ಯಾಸಕರಾದ್, ರೀಡರ್, ಪ್ರಾಧ್ಯಾಪಕರಾದ್, ವಿಭಾಗದ ಮುಖ್ಯಸ್ಥರಾದ್  ಇಂಚನೇ ಬೇತೆ-ಬೇತೆ  ಹುದ್ದೆಟ್ 23 ವರ್ಷೊಳೆರ್ದ್ (1982 ರಿಂದ 2004) ಅಧ್ಯಾಪನ, ಸಂಶೋಧನೆಟ್ ತನ್ನೊನು ತಾನೇ ತೊಡಗಿಸವೊಂದುಳ್ಳೆರ್.

 ಕುಡ್ಲದ ಸಂತ ಅಲೋಸಿಯಸ್ ಕಾಲೇಜಿಡ್ ವಿಶೇಷ ಆಹ್ವಾನಿತ ಪ್ರಾಧ್ಯಾಪಕರಾದ್ ಸೇವೆಸಲ್ಲಿಸವೊಂದುಲ್ಲೆರ್ (2012 ರಿಂದ 2021).
 ಮಂಗಳೂರು ವಿಶ್ವವಿದ್ಯಾಲಯ, ಪರೀಕ್ಷಾಂಗ ಕುಲಸಚಿವರಾದ್ ಕಾರ್ಯನಿರ್ವಹಿಸದೆರ್  (1998–1999).
 ಮಂಗಳೂರು ವಿಶ್ವವಿದ್ಯಾನಿಲಯ ಭೌತಶಾಸ್ತ್ರ ಅಧ್ಯಾಪಕ ಸಂಘೊದ ಮಾರ್ಗದರ್ಶಕರಾದ್ ಲಾ ಕಾರ್ಯನಿರ್ವಹಿಸದೆರ್.
 ಮಂಗಳೂರು ವಿಶ್ವವಿದ್ಯಾಲಯದ ಗಣಕಶಾಸ್ತ್ರ ವಿಭಾಗದ ಸಂಯೋಜಕರಾದ್ ಬೇಲೆ ಮಾಲ್ತ್ ದೆರ್ (1996–1997).
 ಮಂಗಳೂರುಡುಪ್ಪು ಕರ್ನಾಟಕ ತಿಯೋಲಾಜಿಕಲ್ ಕಾಲೇಜ್ ದೈವಜ್ಙಾನ ವಿದ್ಯಾರ್ಥಿಲೆಗ್ ವಿಜ್ಙಾನ ಬುಕ್ಕೊ ತಂತ್ರಜ್ಙಾನ ವಿಷೊಯೊಡು ಕಲ್ಪಾವೊಂದಿತ್ತೆರ್

 ಸಂಶೋದನೆಲು 
ದ್ರವೊ ಸ್ಫಟಿಕ ವಿಜ್ಞಾನೊಡ್ ಸಂಶೊಧನೆ ಮಾಲ್ತಿನ ಸುರುತ್ತ ಸಾಲ್ ಡ್ ಮೇರ್ ಸೇರುವೆರ್. ಮೇರ್ ನಾಲ್ ಕಲ್ಪಾರ್ತಿಲೆಗ್ ಪಿಎಚ್. ಡಿ. ಪದವಿದ ಮಾರ್ಗದರ್ಶನೊನು ಮಲ್ತ್ ದೆರ್ ಅಂಚನೇ ಆಜಿ ಕಲ್ಪಾರ್ತಿಲೆಗ್ ಎಂ.ಫಿಲ್ ಪದವಿಗ್ ಮಾರ್ಗದರ್ಶನೊನು ಮಲ್ತ್ ದೆರ್.

 ಪ್ರಸಿದ್ಧ ವಿದ್ಯಾರ್ಥಿಲು 
ಸಾರ ವಿದ್ಯಾರ್ಥಿಳೆಗ್ ಮೋಕೆದ ಶಿಕ್ಷಕರಾಯಿನ ಕಾರಟ್ ಮೇರ್ ಪ್ರೊ. ವೈ. ಎಸ್. ಮಯ್ಯ, ಡಾ. ಯು. ಬಿ. ಪವನಜ, ಡಾ. ದೀಪಾ ರಘು, ಪ್ರೊ. ಮಂಜುನಾಥ ಪಟ್ಟಾಭಿ , ಪ್ರೊ. ಮಂಜುನಾಥ ಪಟ್ಟಾಭಿ, ಪ್ರೊ. ಪ್ರಕಾಶ್ ಕಾಮತ್, ಪ್ರೊ.ಎಸ್. ಎಮ್. ಧರ್ಮಪ್ರಕಾಶ್, ಪ್ರೊ. ಟಿ. ಎಸ್. ಮಹೇಶ್, ಡಾ. ವಿ. ರಾಧಾಕೃಷ್ಣ (ಭಾರತೀಯ ಬಾಹ್ಯಾಕಾಶೊ ಸಂಸ್ಥೆ), ಡಾ.ರೇಖಾ ರಾವ್ (ಬಾಭಾ ಅಣು ಸಂಶೋಧನಾ ಕೇಂದ್ರ) ಇಂಚಿತ್ತಿನ ಪ್ರಸಿದ್ಧ ವಿದ್ಯಾರ್ಥಿಳೆನ್ ಸಮಾಜೊಗ್ ಕೊರ್ತೆರ್.

 ಪ್ರೊ. ಎನ್. ವಿ. ಮಧುಸೂದನ ಬುಕ್ಕೊ ಬಿ. ಕೆ. ಸದಾಶಿವ ಮೆರ್ನ ಒಟ್ಟಿಗೆ ಸಂಶೋಧನೆದ ಕೆಲಸೊನ್ ಮಾಲ್ಪುನ ಅವಕಾಶ,
 ವಿದ್ಯಾರ್ಥಿಳೆರ್ದ್ ಪ್ರೊ. ಪ್ರಕಾಶ್ ಪಿ. ಕಾರಟ್ ದತ್ತಿನಿಧಿ ಉಪನ್ಯಾಸೊದ ಸ್ಥಾಪನೆ.

 ಪ್ರೊ. ಪ್ರಕಾಶ್ ಪಿ. ಕಾರಟ್ ದತ್ತಿನಿಧಿ ಉಪನ್ಯಾಸೊನು ಕೊರ್ತಿನಕುಲು 

 2015: ಪ್ರೊ. ಎನ್.ವಿ. ಮಧುಸೂದನ, ರಾಮನ್ ಸಂಶೋಧನಾ ಸಂಸ್ಥೆ ಬೆಂಗಳೂರು.
 2016: ಪ್ರೊ. ಎಂ.ವಿ. ಸತ್ಯನಾರಾಯಣ, ಐ ಐ ಟಿ. ಮದ್ರಾಸ್
 2017: ಪ್ರೊ. ವೈ.ಸ್. ಮಯ್ಯಾ, ಐ. ಐ.ಟಿ. ಮುಂಬಯಿ 
 2018: ಡಾ. ಟಿ. ಜಿ. ರಮೇಶ್, ಐ ಸಿ. ಟಿ. ಎಸ್. ಬೆಂಗಳೂರು
 2019: ಪ್ರೊ. ಪಿ. ಎಸ್. ಅನಿಲ್ ಕುಮಾರ್, ಭಾರತೀಯ ವಿಜ್ಞಾನ ಮಂದಿರ ಬೆಂಗಳೂರು
 2020: ಪ್ರೊ. ಟಿ. ಎಸ್. ಮಹೇಶ್, ಐ. ಐ. ಎಸ್. ಇ. ಆರ್ ಪುಣೆ 
 2021: ಡಾ. ಟಿ. ಏನ್. ನಾರಾಯಣನ್, ಟಿ.ಎಫ್ ಐ ಆರ್, ಹೈದೆರಾಬಾದ್
 2022: ಡಾ. ವಿ. ರಾಧಾಕೃಷ್ಣ, ಭಾರತೀಯ ಬಾಹ್ಯಾಕಾಶ ಸಂಸ್ಥೆ ಬೆಂಗಳೂರು

 ಉಲ್ಲೇಕೊಲು 

ವರ್ಗೊ:ವಿಜ್ಞಾನಿಲು